Rikunarita-ORG/Wikinium huggingface dataset:
# নীতিশাস্ত্র
সংক্ষিপ্ত ইউআরএল

**নীতিশাস্ত্র** বা **নৈতিক দর্শন** হলো দর্শনের একটি শাখা যেটি "সঠিক" ও "ভুল" এর ধারনাগুলিকে পরিবর্তন বা পরিবর্ধনের জন্য সুশৃঙ্খল করে, রক্ষা করে এবং সুপারিশ করে। নন্দনতত্ব ও নীতিশাত্র - এরা মূল্যবোধ নিয়ে আলোচনা করে। আবার এই শাখাগুলো মিলে একত্রে গঠনকরে দর্শনের আরেক শাখা - অক্সিলজি।

নীতিশাস্ত্র সঠিক-ভুল, ভাল-মন্দ, আইন এবং ন্যায়-অন্যায় এর বিষয়গুলোকে সংজ্ঞায়িত ও সুশৃঙ্খল করার মাধ্যমে মানুষের নৈতিকতা নিয়ে নানা প্রশ্নের উত্তর খুঁজে। বুদ্ধিবৃত্তিক অনুসন্ধানের শাখা হিসেবে এটি নৈতিক মনোবিজ্ঞান, বর্ণনামূলক নীতিশাস্ত্র এবং মূল্যবোধের তত্ত্বের সাথে সম্পর্কিত।

একাডেমিক ভাবে স্বীকৃত নীতিশাস্ত্র তিনটি প্রধান ক্ষেত্র নিয়ে আলোচনা করে।

১) পরানীতিশাস্ত্র, যেটা আলোচনা করে নৈতিকতার প্রশ্নগুলোকে তাত্ত্বিকভাবে সংজ্ঞায়িত করা এবং তাদের সত্যতা মান (যদি থাকে) নির্ধারন করা নিয়ে।

২) বাস্তবতার নীতিশাস্ত্র(Normative Ethics) বাস্তবতার নিরিখে সজ্ঞায়ন করে নৈতিকতা-সম্পর্কিত প্রশ্নের। এটা সত্যতা নিয়ে আলোচনা করে না।

৩) ফলিত নীতিশাস্ত্র বাস্তবিক কোন পরিস্থিতে একজন মানুষের নীতিগত বিবেচনায় কি করা উচিত, সেটা নিয়ে আলোচনা করে।

## নীতিশাস্ত্রের সংজ্ঞায়ন

ইংরেজি শব্দ এথিক্সটি প্রাচীন গ্রিক শব্দ ēthikós (ἠθικός) থেকে উদ্ভূত, যার অর্থ "একজনের চরিত্রের সাথে সম্পর্কিত", যা এসেছে মূল শব্দ বা ধাতু êthos (ἦθος) থেকে যার অর্থ "চরিত্র, নৈতিক প্রকৃতি"। [৫] এই শব্দটি ল্যাটিন ভাষায় *ethica* এবং তারপরে ফরাসি ভাষায় *éthique* হিসেবে স্থানান্তরিত হয়, যেখান থেকে এটি ইংরেজি ভাষায় আসে।

রাশওয়ার্থ কিডার বলেছেন যে "নৈতিকতার প্রমিত সংজ্ঞায় সাধারণত 'আদর্শ মানব চরিত্রের বিজ্ঞান' বা 'নৈতিক কর্তব্যের বিজ্ঞান' এর মতো বাক্যাংশগুলি অন্তর্ভুক্ত করা হয়"[6] রিচার্ড উইলিয়াম পল এবং লিন্ডা এল্ডার (৭) সংজ্ঞায়িত করেছেন "ধারণা এবং নীতির একটি সেট যা আমাদের নির্ণয় করতে সাহায্য করে কোন আচরণ অনুভবক্ষম চেতনাশীল প্রাণীদের ক্ষতি করে"।[7] কেমব্রিজ ডিকশনারি অফ ফিলোসফি যে "নৈতিকতা"(Ethics) শব্দটি "সাধারণত 'মানবিকতা'(Morality) এর সমার্থক হিসেবে ব্যবহৃত হয় ... আবার কখনও কখনও এটি শুধুমাত্র একটি নির্দিষ্ট ঐতিহ্য, গোষ্ঠী বা ব্যক্তির নৈতিক নীতিগুলি বোঝাতে আরও সংকীর্ণভাবে ব্যবহৃত হয়।"[8] পল এবং এল্ডার বলেন যে বেশিরভাগ মানুষ সামাজিক নিয়ম, ধর্মীয় বিশ্বাস, আইন অনুসারে আচরণ করার সাথে নৈতিকতাকে বিভ্রান্ত করে এবং নৈতিকতাকে একটি স্বতন্ত্র ধারণা হিসাবে বিবেচনা করে না।[9]

নিতিশাস্ত্র শব্দটি নানান বিষয় এর প্রতি ইঙ্গিত করে। (১০) এটা দ্বারা নৈতিক দর্শন অথবা দর্শনগত নীতি কে বঝানো হয় - যেটা দ্বারা চেষ্টা করা হয় বিভিন্ন বিশয়বস্তুর নীতিগত দিক আলচনা করা। যেমন, ইংলিশ দার্শনিক বারনারদ ওয়েলিয়াম

বলেছেন : "What makes an inquiry a philosophical one is reflective generality and a style of argument that claims to be rationally persuasive."

## তথ্যসূত্র

## বহিঃসংযোগ

* An Introduction to Ethics - পল নেওয়াল, প্রাথমিক ধারণা লাভের জন্য।
* স্ট্যানফোর্ড দর্শন বিশ্বকোষ:
	+ Ancient Ethics
	+ Environmental Ethics
	+ Feminist Ethics
	+ Natural Law Tradition in Ethics
	+ Virtue Ethics
* C. D. Broad, *Five Types of Ethical Theory* (New York: Harcourt, Brace and Co., 1930).
* James Cornman, "Chapter Six: The Problem of Justifying an Ethical Standard," in Philosophical Problems and Arguments — An Introduction, 3d ed., Indianapolis: Hackett, 1982.
* William Frankena, *Ethics*, 2d ed., 1973.
* W. D. Ross, *The Right and the Good* (1930)
* Brute Ethics: An Encyclopedia of Animal Ethics.
# পরানীতিশাস্ত্র

**পরানীতিশাস্ত্র**, **পরানীতিবিদ্যা** বা **অধিনীতিবিদ্যা** (metaethics) হচ্ছে নীতিশাস্ত্রের একটি শাখা যা নৈতিক বৈশিষ্ট্যসমূহ, উক্তি, প্রবণতা এবং বিচারের প্রকৃতি বোঝার চেষ্টা করে। পরানীতিশাস্ত্র, হচ্ছে নীতিশাস্ত্রের চারটি শাখার মধ্যে একটি যা সাধারণভাবে দার্শনিকদের মধ্যে স্বীকৃত হয়ে থাকে। অন্যগুলো হল বর্ণনামূলক নীতিশাস্ত্র, আদর্শগত নীতিশাস্ত্র ও ফলিত নীতিশাস্ত্র।

যেখানে আদর্শগত নীতিশাস্ত্র "আমার কী কাজ করা উচিত" এরকম প্রশ্ন নিয়ে কাজ করে, এবং এভাবে এর মাধ্যমে কিছু নৈতিক মূল্যবোধ অর্পণ করে এবং অন্যগুলোকে বাতিল করে দেয়, পরানীতিশাস্ত্র সেখানে "ভালত্ব (goodness) কাকে বলে" এবং "কীভাবে আমরা বলতে পারি যে কী ভাল আর কী মন্দ?"। এটি নৈতিক বৈশিষ্ট্য ও মূল্যায়নের প্রকৃতি বোঝার চেষ্টা করে।

কয়েকজন তাত্ত্বিক বলেন, প্রকৃত নৈতিক তত্ত্বের প্রকৃত মূল্যায়ন এবং বাস্তব নৈতিক সিদ্ধান্ত তৈরির জন্য নৈতিকতার ক্ষেত্রে অধিবিদ্যীয় আলোচনা দরকারী; অন্যেরা বিপরীত প্রতিজ্ঞা থেকে যুক্তি দেন এবং প্রস্তাব দেন যে আমাদের অবশ্যই নৈতিকতার অধিবিদ্যা নিয়ে কাজ করার পূর্বে নৈতিক সজ্ঞা থেকে ধারণা দান করতে হবে।
# মরুভূমি
সংক্ষিপ্ত ইউআরএল

লিবিয়ার মরুভূমির বালি ও টিলা
**মরুভূমি** বলতে বোঝায় অত্যন্ত শুস্ক, বৃষ্টিবিরল ও অধিকাংশ ক্ষেত্রে বালি দিয়ে আবৃত অঞ্চল। মরুভূমি বসবাসের জন্য অত্যন্ত অনুপযোগী। মরুভূমির দিন ও রাতের তাপমাত্রার মধ্যে পার্থক্য খুব বেশি হয়। দিনে তাপমাত্রা অনেক বৃদ্ধি পায় রাতে সেই তাপমাত্রা অনেক কমে যায়। একসময় মরুভূমিগুলো বড় বড় পাথরে অস্তিত্ব ছিল। দিন ও রাতের মধ্যে তাপমাত্রার এই ব্যাপক তারতম্যের ফলে এসব পাথর প্রতিদিনই সংকোচন ও প্রসারিত হতে থাকে এবং গায়ে ফাটল দেখা দেয়। লক্ষ লক্ষ বছর ধরে এই প্রক্রিয়া চলতে থাকলে বৃহৎ পাথরখন্ডগুলো ক্রমেই ভেঙে ক্ষুদ্রাতিক্ষুদ্র অংশে বিভক্ত হয়ে বালুকণার আকার ধারণ করে। সাহারা মরুভূমি হল পৃথিবীর বৃহত্তম মরু এলাকা। মরুভূমিতে মরীচিকা দেখা যায় যা পর্যটকদের প্রায়শই বিভ্রান্তের মধ্যে ফে‌লে।
মরুভূমির আবহাওয়া অত্যন্ত রূক্ষ হওয়ায় এখানে স্বাভাবিক গাছপালার অস্তিত্ব নেই। খরা সহিষ্ণু কিছু কাঁটা ও ঝোপ জাতীয় গাছ এখানে জন্মায়। এসব গাছপালার শিকড় মাটির অনেক নিচে প্রবেশ করে পানি সংগ্রহ করতে পারে।

মরুভূমিকে শ্রেণীবদ্ধ করা যেতে পারে বৃষ্টিপাতের পরিমাণ, বিরাজমান তাপমাত্রা, মরুকরণের কারণ বা ভৌগোলিক অবস্থানের ভিত্তিতে।

## মরুভূমির তালিকাসমূহ

১. বৃহত্তম মরুভূমির তালিকা
২. উষ্ণতম মরুভূুমির তালিকা

## তথ্যসূত্র
# দ্য প্রোপজিশন
সংক্ষিপ্ত ইউআরএল

| দ্য প্রোপজিশন |
| --- |
| দ্য প্রোপজিশন এর প্রোমোশনাল পোস্টার |
| পরিচালক | জন হিলকোট |
| প্রযোজক | ক্রীস ব্রাউন চিয়ারা মেনাজি জ্যাকি ও’সালিভান ক্যাট ভিল্লিয়ারস |
| রচয়িতা | নাইক ক্যাভ |
| শ্রেষ্ঠাংশে | গাই পিয়ার্সি রয় উইনস্টোন এমিলি ওয়াটসন ড্যানি হাডসন ডেভিড ওয়েনহাম জন হার্ট |
| সুরকার | নাইক ক্যাভ ওয়ারেন এলিস |
| চিত্রগ্রাহক | বেনোইত ডেলহোমি |
| সম্পাদক | জন গ্রেগরি |
| পরিবেশক | ফার্স্ট লুক পিকচারস |
| মুক্তি | অক্টোবর ৬, ২০০৫ (অস্ট্রেলিয়া) |
| স্থিতিকাল | ১০৪ মিনিট |
| দেশ | অস্ট্রেলিয়া যুক্তরাজ্য |
| ভাষা | ইংরেজি |
| নির্মাণব্যয় | ~$২,০০০,০০০ |
| আয় | $৫,০৪৮,৬৯৩ |

**দ্য প্রোপজিশন**, জন হিলকোট পরিচালিত ও নাইক ক্যাভ লিখিত ২০০৫ সালের একটি অস্ট্রেলিয়ান ওয়ের্স্টান চলচ্চিত্র। এতে বিভিন্ন চরিত্রে অভিনয় করেছেন, গাই পিয়ার্সি, রয় উইনস্টোন, এমিলি ওয়াটসন, ড্যানি হাডসন, ডেভিড ওয়েনহাম। ২০০৬ সালে এটি যুক্তরাষ্ট্রে মুক্তি পায়।

## কাহিনী সূত্র

হপকিন্স ফ্যামিলির রেপ এবং মার্ডারের পর বার্নস ব্রাদারম গ্যাং এর ৩ ভাইর দুই ভাই - চার্লি আর মাইক কে পাকরাও করে ক্যাপ্টেন স্টেনলি। কারাগারে ঢুকানোর বদলে চার্লি কে প্রস্তাব দেয় ৯ দিন এর মধ্যে তাদের বড় ভাই আরথার বারন্স কে তার চাই – মৃত অথবা জীবিত না হলে ৯ দিন পর ক্রিসমাস এর দিন ছোট ভাই মাইক কে সাজা দেয়া হবে। চার্লি নিরুপায় হয়ে ভাই কে খুন করতে বেড়িয়ে পড়ে। পথে তার সাথে দেখা মিলে এক বাউন্টি হান্টার (যারা পুরস্কারের লোভে পলাতক দের খুঁজে বেড়ায়) (জন হার্ট) এর। এছাড়া চার্লি কে অঞ্চলের ব্ল্যাক একটা সম্প্রদায় আক্রমণ করে।

## শ্রেষ্ঠাংশে

* গাই পিয়ার্সি - চার্লি বার্নস চরিত্রে
* রয় উইনস্টোন - ক্যাপ্টেন মরিস স্টেনলি
* এমিলি ওয়াটসন - মারথা স্টেনলি
* ড্যানি হাডসন - আর্থার বার্নস
* ডেভিড ওয়েনহাম - ইডেন ফ্লেচার
* জন হার্ট - জেলন ল্যাম্ব
* টম ই লুইস - টু বব
* লিয়াস পাউল - কুইনি
* টম বাজ - স্যামুয়েল স্টুয়াট
* ডেভিড গালপিলি্ল - জ্যাকু
* নোয়া টেইলর - ব্রেইন ও’ল্যারি
* মিক রোহান - ম্যাড জ্যাক ব্রেডসো
* শানী ওয়াট - জন গরডন
* রডনি বোচম্যান - টবি

## পুরস্কার

* অস্ট্রেলিয়ান ফিল্ম ইন্সটিটিউট অ্যাওয়ার্ডস:
	+ শ্রেষ্ঠ চলচ্চিত্রকার
	+ সেরা কস্টিউম ডিজাইন
	+ শ্রেষ্ঠ সৃজনশীল সঙ্গীত
	+ শ্রেষ্ঠ প্রডাকশন ডিজাইন
* অস্ট্রেলিয়ার ফিল্ম ক্রিটিকস পুরস্কার ২০০৫:
	+ শ্রেষ্ঠ চলচ্চিত্রকার
	+ শ্রেষ্ঠ সৃজনশীল সঙ্গীত
* ক্লিউট্রোডিস অ্যাওয়ার্ডস ২০০৬:
	+ শ্রেষ্ঠ চিত্রনাট্য - মৌলিক (নিক কেভ)
* ইনসাইড ফিল্ম অ্যাওয়ার্ডস:
	+ শ্রেষ্ঠ চলচ্চিত্রকার
	+ শ্রেষ্ঠ চলচ্চিত্র
	+ সেরা সঙ্গীত
	+ শ্রেষ্ঠ প্রডাকশন ডিজাইন
* সান দিয়েগো ফিল্ম ক্রিটিকস সোসাইটি অ্যাওয়ার্ডস ২০০৬:
	+ শ্রেষ্ঠ সহভিনেতার (রয় উইনস্টোন)
* ভেনিস ফিল্ম ফেস্টিভাল:
	+ গোসি পুরস্কার

## বক্স অফিস

অস্ট্রেলিয়ার বক্স অফিসে দ্য প্রোপজিশন $২,২৭১,১০০ অয় করে।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে *দ্য প্রোপজিশন*   (ইংরেজি)
* অলমুভিতে *The Proposition* (ইংরেজি)
* InFilm Australia review
* The Proposition at the National Film and Sound Archive
* Full Cast Credits at IMDB
# প্রতিপ্রভ বাতি
সংক্ষিপ্ত ইউআরএল

প্রতিপ্রভ বাতি
একাধিক ধরনের প্রতিপ্রভ বাতি। উপরের দুইটি বাঁকানো নলভিত্তিক ক্ষুদ্র প্রতিপ্রভ বাতি, নিচের দুটি সাধারণ লম্বা এক-নলা প্রতিপ্রভ বাতি। বাতির আকারের ধারণা দেবার জন্য পাশে দেশলাইয়ের কাঠি দেয়া হয়েছে।
**প্রতিপ্রভ বাতি** বলতে একটি নিম্নচাপে রক্ষিত পারদ-বাষ্পভিত্তিক বৈদ্যুতিক গ্যাস ক্ষরণ বাতিকে বোঝায়, যা প্রতিপ্রভা ধর্মকে কাজে লাগিয়ে দৃশ্যমান আলো উৎপাদন করে। গ্যাসের ভিতরে তড়িৎ প্রবাহ পারদ বাষ্পকে উত্তেজিত করে অতিবেগুনি রশ্মি উৎপাদন করে, যা বাতির দেয়ালের ফসফর প্রলেপের উপর পতিত হলে সেটি উজ্জ্বল আলো বিকিরণ করে। প্রতিপ্রভ বাতি ভাস্বর বাতির তুলনায় অনেক দক্ষভাবে বিদ্যুৎ শক্তিকে আলোক শক্তিতে রূপান্তরিত করে। তবে এগুলি আলোকনিঃসারী দ্বিদ্বার (লাইট এমিটিং ডায়োড) তথা এলইডি বাতি অপেক্ষা কম দক্ষ। সাধারণ প্রতিপ্রভ বাতিগুলির দীপন ক্ষমতা প্রতি ওয়াটে ৫০ থেকে ১০০ লুমেন হয়ে থাকে, যা ভাস্বর বাতির দীপন ক্ষমতার (সাধারণত প্রতি ওয়াটে প্রায় ১৬ লুমেন) অনেক গুণ বেশি।

প্রতিপ্রভ বাতির দেয়ালে আবদ্ধকারক (ফিক্সচার) ভাস্বর বাতি অপেক্ষা বেশি ব্যয়বহুল হয়ে থাকে। এর একটি কারণ হল এই ধরনের বাতিতে একটি সুস্থিতকারক (ব্যালাস্ট) আবশ্যক হয়, যার দ্বারা বাতির ভেতরে তড়িৎ প্রবাহকে নিয়ন্ত্রণ করে সেটিকে সুস্থিতিশীল করা যায়। তবে বাতি চালানোর ব্যয় কম বলে এই প্রাথমিক ব্যয় পরে পুষিয়ে নেয়া যায়। ভাস্বর বাতির মতো একই আকারের ক্ষুদ্র প্রতিপ্রভ বাতিগুলিকে বাসগৃহে ভাস্বর বাতির বিদ্যুৎ সাশ্রয়ী বিকল্প হিসেবে ব্যবহার করা হয়।

মার্কিন যুক্তরাষ্ট্রে বাতিল হওয়া প্রতিপ্রভ বাতিগুলিকে সর্বজনীন বর্জ্য হিসেবে শ্রেণীবদ্ধ করা হয়। মার্কিন যুক্তরাষ্ট্র পরিবেশ সুরক্ষা সংস্থার সুপারিশমতে বাতিল প্রতিপ্রভ বাতিগুলিকে সাধারণ বর্জ্য থেকে পৃথক করে হয় পুনঃচক্রায়ন করতে হবে বা নিরাপদে অপসারণ করতে হবে। দেশটির কিছু কিছু আইনি এখতিয়ারভুক্ত এলাকাতে এগুলির পুনঃচক্রায়ন বাধ্যতামূলক।
প্রতিপ্রভ বাতিকে ইংরেজিতে *ফ্লুরেসেন্ট ল্যাম্প* (fluorescent lamp) বলে। এর লম্বা একনলা সংস্করণগুলিকে *টিউব লাইট* (tube light) বলে।

## তথ্যসূত্র

## বহিঃসংযোগ

* T5 Fluorescent Systems - Lighting Research Center Research about the improved T5 relative to the previous T8 standard
* NASA: The Fluorescent Lamp: A plasma you can use
* Video How Fluorescent Tubes are Manufactured
* Museum of Electric Lamp Technology
* R. N. Thayer (২৫ অক্টোবর ১৯৯১)। "The Fluorescent Lamp: Early U. S. Development"। The Report courtesy of General Electric Company। ২৪ মার্চ ২০০৭ তারিখে মূল থেকে আর্কাইভকৃত। সংগ্রহের তারিখ ১৮ মার্চ ২০০৭।
# বিকিরণ চিকিৎসা
সংক্ষিপ্ত ইউআরএল

| রেডিয়েশন থেরাপি |
| --- |
| ভেরিয়ান ক্লিনাক আইএক্স এক্সালেটর ব্যবহার করে শ্রোণীচক্রে রেডিয়েশন থেরাপি প্রদান করা হচ্ছে। পায়ের নিচে সুনির্দিষ্ট অবস্থান খুঁজে পেতে লেজার ও মোল্ড দেওয়া হয়েছে। |
| আইসিডি-১০-পিসিএস | টেমপ্লেট:ICD10PCS |
| আইসিডি-৯-সিএম | 92.2-92.3 |
| মেশ | D011878 |
| ওপিএস-৩০১ কোড: | 8–52 |
| মেডিসিনপ্লাস | 001918 |

**বিকিরণ চিকিৎসা** বা **রেডিওথেরাপি** (ইংরেজি Radiation therapy থেকে Radiotherapy) হলো একধরনের চিকিৎসাকৌশল যা কর্কটরোগ (ক্যান্সার) এবং অর্বুদের (টিউমারের) মতো রোগের চিকিৎসাতে ব্যবহৃত হয়। এই চিকিৎসাতে সাধারণত উচ্চশক্তিসম্পন্ন রঞ্জনরশ্মি (এক্স রে) বা গামা রশ্মি ব্যবহার করে রোগাক্রান্ত কোষ ধ্বংস করা এবং রোগাক্রান্ত কোষের বৃদ্ধি ও বিভাজন ক্ষমতা নষ্ট করে দেওয়া হয়।

## চিকিৎসাতে ব্যবহার

বিকিরণ চিকিৎসা মানব দেহের অভ্যন্তরের রোগাক্রান্ত কোষ নষ্ট করতে ব্যবহৃত হয়। সাধারণত ক্যান্সার বা টিউমারের চিকিৎসায় এটি ব্যবহৃত হয়। রোগের মাত্রার উপর ভিত্তি করে বিকিরণ চিকিৎসা বিভিন্ন ধরনের হয়। রোগের মাত্রা অনুযায়ী বিকিরণ চিকিৎসা এক বা একাধিকবারও প্রয়োগ করা যায়।

## পার্শ্বপ্রতিক্রিয়া

রোগাক্রান্ত কোষ
বিকিরণ চিকিৎসা ব্যবহারের বেশ কিছু পার্শ্বপ্রতিক্রিয়া রয়েছে। এটি কর্কটরোগ (ক্যান্সার) বা অর্বুদের (টিউমারের) কোষ নষ্ট করার সাথে সাথে আবরণী কলার কোষগুলোর মতো অন্যান্য স্বাভাবিক কোষও নষ্ট করে দেয়। এছাড়াও বিকিরণ চিকিৎসার ব্যবহারে থাইরয়েড গ্রন্থির মতো অঙ্গের কোষ অবস্থানচ্যুত বা নষ্ট হয়ে যায়।

## আরও দেখুন

* কেমোথেরাপি
* ক্যান্সারের চিকিৎসা

## তথ্যসূত্র
# ম্যানহাটন
সংক্ষিপ্ত ইউআরএল

| ম্যানহাটন |
| --- |
| নিউ ইয়র্ক সিটির বরো |
| নিউ ইয়র্ক কাউন্টি |
|  |
| মিডটাউন ম্যানহাটনের দৃশ্য |
| ম্যানহাটনের অবস্থান (হলুদ রং) |
| স্থানাঙ্ক: ﻿ / ﻿ |
| রাষ্ট্র | মার্কিন যুক্তরাষ্ট্র |
| অঙ্গরাজ্য | নিউ ইয়র্ক |
| কাউন্টি | নিউ ইয়র্ক কাউন্টি |
| শহর | নিউ ইয়র্ক সিটি |
| প্রতিষ্ঠাকাল | ১৬২৪ |
| সরকার |
|  • বরো প্রেসিডেন্ট | স্কট স্ট্রিনজার (D) |
|  • ডিসট্রিক্ট অ্যাটর্নি | ভ্যান্স জে.আর |
| আয়তন |
|  • মোট | ৩৩.৭৭ বর্গমাইল (৮৭.৫ বর্গকিমি) |
|  • স্থলভাগ | ২২.৯৬ বর্গমাইল (৫৯.৫ বর্গকিমি) |
|  • জলভাগ | ১০.৮১ বর্গমাইল (২৮.০ বর্গকিমি) |
| জনসংখ্যা  |
|  • মোট | ১৬,৩৪,৭৯৫ |
|  • জনঘনত্ব | ৭১,২০১/বর্গমাইল (২৭,৪৯১/বর্গকিমি) |
| ওয়েবসাইট |  |

**ম্যানহাটন** মার্কিন যুক্তরাষ্ট্রের বৃহত্তম শহর নিউ ইয়র্ক সিটির পাঁচটি বরো তথা কাউন্টির একটি। পাঁচটি বরোর মধ্যে এটি ক্ষুদ্রতম। এর অপর নাম নিউ ইয়র্ক কাউন্টি। মূলত ম্যানহাটন দ্বীপ নিয়ে গঠিত হলেও গভর্নর্‌স দ্বীপ, রান্ডাল্‌স দ্বীপ, ওয়ার্ডস দ্বীপ, রুজভেল্ট দ্বীপ, উথান্ট দ্বীপ এবং মার্বল হিল (ব্রংক্সের মূল ভূমির প্রান্তে অবস্থিত একটি ছিটমহল) এই শহরের অন্তর্ভুক্ত। ম্যানহাটনের মোট আয়তন ৫৯.৫ বর্গ কিলোমিটার (২৩ বর্গমাইল) এবং ২০০০ সালের তথ্য মোতাবেক মোট জনসংখ্যা ১৫ লক্ষের কিছু বেশি (১,৫৩৭,১৯৫)। ১৯১০ সালে এই এলাকাটির জনসংখ্যা ছিল ২৩ লক্ষ, যা ১৯৮০ সাল নাগাদ কমে গিয়ে ১৪ লক্ষে দাঁড়ায়। এরপর কিছুটা বেড়েছে। ম্যানহাটনই মূলত নিউ ইয়র্ক শহরের প্রাণ। এখানেই এর বিখ্যাত সব গগনচুম্বী ভবনগুলির অধিকাংশ অবস্থিত যার মধ্যে সবচেয়ে বিখ্যাতগুলি হচ্ছে এম্পায়ার স্টেট বিল্ডিং (১৯৩১), ক্রাইসলার বিল্ডিং (১৯৩০) এবং সিটিকর্প সেন্টার (১৯৭৭)। ১০১ তলাবিশিষ্ট ওয়ার্ল্ড ট্রেড সেন্টারের দালান যুগল এই দ্বীপেই অবস্থিত ছিল। নিউ ইয়র্কের নগরায়িত অঞ্চলের মধ্যে এটিই সবচেয়ে প্রাচীন, ঘন এবং সুগঠিত।

## আরও দেখুন

* নিউ ইয়র্ক শহর

## বহিঃসংযোগ

* ম্যানহাটন বরো প্রেসিডেন্টের দাপ্তরিক ওয়েবসাইট
* নিউ ইয়র্ক সিটি গভার্নমেন্ট
# আলেকজান্ডার আর্চিপেনকো

| আলেকজান্ডার আর্চিপেনকো |
| --- |
| Олександр Архипенко |
| ১৯৩৫ সালে আর্চিপেনকো |
| জন্ম | আলেকজান্ডার পোরফিরোভিচ আর্চিপেনকো ৩০ মে [পুরোনো শৈলীতে ১৮ মে] ১৮৮৭ কিয়েভ, রুশ সাম্রাজ্য (বর্তমান কিয়েভ, ইউক্রেন) |
| মৃত্যু | ফেব্রুয়ারি ২৫, ১৯৬৪(1964-02-25) (বয়স ৭৬) নিউ ইয়র্ক সিটি, নিউ ইয়র্ক, যুক্তরাষ্ট্র |
| শিক্ষা | কিয়েভ আর্ট স্কুল |
| পরিচিতির কারণ | ভাস্কর্য |
| উল্লেখযোগ্য কর্ম | দ্য বক্সার্স (১৯১৪) |
| আন্দোলন | কিউবিজম |
|  |
| Elected | আমেরিকান একাডেমি অফ আর্টস অ্যান্ড লেটার্স (১৯৬২) |
|  |

**আলেকজান্ডার পোরফিরোভিচ আর্চিপেনকো** (৩০ মে [পুরোনো শৈলীতে ১৮ মে] ১৮৮৭
-২৫ ফেব্রুয়ারি ১৯৬৪) ছিলেন একজন ইউক্রেনীয়-মার্কিন অ্যাভন-গার্ড শিল্পী, ভাস্কর এবং গ্রাফিক শিল্পী। তিনি ফ্রান্স এবং যুক্তরাষ্ট্রে সক্রিয় ছিলেন। তিনি স্থাপত্যে কিউবিজমের নীতি প্রয়োগকারী প্রথম ব্যক্তিদের একজন ছিলেন। সেখানে তিনি মানব অবয়বকে জ্যামিতিক আকারে বিশ্লেষণ করতেন।

## তথ্যসূত্র